Document ID: 31978R3179

ΚΑΝΟΝΙΣΜΟΣ (ΕΟΚ) αριθ. 3179/78 ΤΟΥ ΣΥΜΒΟΥΛΙΟΥ της 28ης Δεκεμβρίου 1978 περί συνάψεως από την Ευρωπαϊκή Οικονομική Κοινότητα της συμβάσεως περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως (1),
Εκτιμώντας :
ότι η Κοινότης συμμετείχε στις διαπραγματεύσεις προς το σκοπό συνάψεως νέας διεθνούς συμβάσεως στον τομέα της αλιείας εντός της ζώνης του Βορειοδυτικού Ατλαντικού-
ότι η σύμβαση περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού που υπογράφηκε στις 24 Οκτωβρίου 1978 πρέπει να συναφθεί από την Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η σύμβαση περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού εγκρίνεται εξ ονόματος της Κοινότητος.
Το κείμενο της συμβάσεως προσαρτάται στον παρόντα κανονισμό.
Άρθρο 2
Ο Πρόεδρος του Συμβουλίου μεριμνά για την κατάθεση των εγγράφων αποδοχής στην Καναδική Κυβέρνηση σύμφωνα με το άρθρο XXII της συμβάσεως (2).
Άρθρο 3
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 28 Δεκεμβρίου 1978.

Labels: 13
15
5
6